Свіслацкая сельская бібліятэка Гродзенскага раёна сумесна з музеем мясцовай сельскагаспадарчай арганізацыі “Свіслач” правялі квэст “Спазнаем малую радзіму”. Шматэтапная гульня прымусіла юных чытачоў павандраваць па наваколлі, згадаць гісторыю і радавод Пуслоўскіх, землякоў-герояў Вялікай Айчыннай вайны, знакамітых аднавяскоўцаў, а таксама — рамесніцкія прылады ды мясцовы фальклор. Прыгоды чытачоў апісала намеснік дырэктара Гродзенскага раённага культурна-інфармацыйнага цэнтра Ганна Сіманенка.